Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [7. számú melléklet a 8/2001. (I. 26.) FVM rendelethez]
Paragraph Index: 551

7. VIZSGÁLATI MÓDSZER 7.1. Az oldat elkészítése Lásd a C/1. „Ammónia nitrogén meghatározása” címû fejezetet. 7.2. Eljárás Öntsük a szedõ lombikba meghatározott koncentrációjú kénsav oldat pontos mennyiségét, a 2.1 módszer 1. táblázata [a) változat] szerint. Adjuk hozzá a 4.7.1. vagy 4.7.2. pont szerinti indikátor mennyiséget. A hûtõ kivezetéséhez toldott csõ vége a szedõben a meghatározott koncentrációjú sav felszíne alá érjen. Hiteles pipettát használva vigyük a tiszta oldat 2.1. módszer 1. táblázata [a) változat] szerint megválasztott alikvot mennyiségét a berendezés desztilláló lombikjába. Adjunk hozzá 350 ml vizet, 20 ml 30%-os kénsav oldatot (4.4.) keverjük össze, majd adjunk hozzá 5 g redukált vasat (4.5.). Mossuk a lombik nyakát néhány ml vízzel és helyezzünk a lombik nyakába egy kisméretû, hosszú szárú tölcsért. Egy óráig melegítsük forró vízfürdõben, majd mossuk be a tölcsér végét néhány ml vízzel. Vigyázva, hogy ne legyen ammóniaveszteség, adjunk a desztilláló lombik tartalmához 50 ml koncentrált nátrium-hidroxid oldatot (4.6.) vagy ha 20 ml 1 + 1 arányú sósav-víz elegyet használtunk a feltáráskor, akkor 60 ml koncentrált nátrium-hidroxid oldatot (4.6.). Állítsuk össze a desztilláló készüléket. Desztilláljuk ki az ammóniát 2.1 módszer szerint. 7.3. Vakpróba Végezzünk vakpróbát (minta nélkül) a vizsgálattal azonos körülmények között, és vegyük figyelembe az eredmény kiszámításánál. 7.4. Kontroll vizsgálat Vizsgálat elõtt nátrium-nitrát (4.9.) frissen készített oldatának 0,045—0,050 g nitrogént tartalmazó alikvot részével ellenõrizzük, hogy a berendezés jól mûködik, és a módszert helyesen alkalmazzuk.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes